b'\n_START_ARTICLE_\nSupermarine Southampton\n_START_SECTION_\nKonstruksjon og utvikling\n_START_PARAGRAPH_\nSouthampton ble konstruert hos Supermarine av et team ledet av R. J. Mitchell, bedre kjent for konstruksjon av den senere  Spitfire. P\xc3\xa5 grunn av  suksessen med Swan, bestilte Air Ministry seks Southampton rett fra tegnebrettet, noe som var uvanlig. Siden Swan i virkeligheten hadde fungert som en prototype, ble utviklings- og byggetiden kort._NEWLINE_Southampton var en to-motors todekker, et sj\xc3\xb8fly med motorene montert mellom vingene. I Southampton Mk I var skroget bygget i trematerialer, mens i Southampton Mk II vsr skroget kledt med duralumin. Dette f\xc3\xb8rte til besparelse i vekt p\xc3\xa5 409\xc2\xa0 kg, noe som resulterte i om lag 200\xc2\xa0mi (320\xc2\xa0km) aksjonsradius. I 1929 ble 24 av Mk I ombygget og trematerialet i skroget erstattet med duraluminium. Noen av de sist bygde fikk metallviger og trolig benevnt Southampton Mk III._NEWLINE_Den hadde tre plasser for maskingev\xc3\xa6rer, ett i nesen og to lenger bak i skroget._NEWLINE_Det f\xc3\xb8rste av de produserte fl\xc3\xb8y f\xc3\xb8rste gang 10. mars  1925, og levering til RAF startet sommeren 1925.\n_START_SECTION_\nOperativ historie\n_START_PARAGRAPH_\nSouthamptons ble tatt i bruk av  RAF i august 1925 som rekognoseringsfly med base i Calshot. I en rekke \xc2\xabvise flagget\xc2\xbb-flyvninger ble typen raskt ber\xc3\xb8mt for langdistanseflyvninger, den mest notabele var en 43\xc2\xa0500 km lang ekspedisjon i 1927 og 1928 som ble gjennomf\xc3\xb8rt med fire Southampton til Det fjerne \xc3\xb8sten, startet fra Felixstowe via Middelhavet og India til Singapore._NEWLINE_Ytterligere Southampton ble solgt til flere land. \xc3\x85tte til Argentina, Tyrkia seks og Australia to (ex-RAF).  Japan kj\xc3\xb8pte et som senere ble bygget om til et passasjerfly for 18 passasjerer.  Et RAF-fly ble l\xc3\xa5nt ut til Imperial Airways, (G-AASH) i tre m\xc3\xa5neder i 1929 for \xc3\xa5 erstatte en havarert Short Calcutta og brukt som postfly mellom Genova og Alexandria. alt i alt ble det bygget 83 Southampton, ikke medtatt en tre-motors  Southampton MK X som var en enkel prototype.'